Er man én af de bilister, der normalt bruger tilkørsel 28, Mariendalsmølle til E45, skal man være ekstra opmærksom de næste seks uger. Aalborg kommune spærrer nemlig tilkørslen til E45 i sydgående retning ved tilkørsel 28, Mariendalsmølle fra den 25. februar klokken 04.00 til den 4. april klokken 23.00. - Du skal derfor holde godt øje og følge skiltningen med omkørselsrute via tilkørsel 29, Svenstrup, skriver Aalborg Kommune på deres Facebook-side, og fortsætter: - Hvis du kommer fra Aalborg C og skal på E45, kan du alternativt benytte tilkørsel 27, Aalborg C og tilkørsel 26, Th. Sauers Vej, skriver Aalborg Kommune på deres Facebook-side. Motorvejstilkørslen spærres, fordi tilslutningen til E45 mod syd skal ændres, som en del af kommunens tilslutning af Egnsplanvej til E45.

Opsummering:
Tilkørsel 28 til E45 er spærret fra den 25. februar til den 4. april.